Imperio Samánida

O **Imperio samánida** (en persa سامانیان , romanizado *Sāmāniyān*) tamén coñecido como **dinastía Samánida**, emirato Samánida, ou simplemente como os **samánidas**, foi un imperio musulmán sunnita de cultura persa, gobernado por unha dinastía de orixe *dehqan* iraniana, dende o ano 819 até o 999. O imperio estaba centrado en Khorasán e Transoxiana, e na súa maior extensión incluía o nordeste de Irán e Asia Central.

## Historia 
Catro irmáns: Nuh, Ahmad, Yahya e Ilyas, fundaron o estado samánida. Cada un deles gobernaba territorios baixo a soberanía abbasí. No 892, Ismail Samani uniu os samánidas baixo o seu goberno, poñendo así fin ao sistema feudal empregado polos samánidas. Tamén foi baixo o seu reinado que os samánidas se independizaron dos abasidas. Porén, en 945, o goberno caera baixo o control de facto da facción de militares turco-eslavos, e a autoridade da familia samánida converteuse en puramente simbólica.

O Imperio samánida forma parte do Intermezzo iraniano, que viu a creación dunha cultura e identidade persa que trouxo a fala e as tradicións iranianas ao redil do mundo islámico. Isto contribuíu posteriormente á formación da cultura turco-persa. 

Diversos estudosos sinalan que os samánidas contribuíron a revivir a lingua e a cultura persas en maior medida que os búíidas ou os saffáridas, mentres continuaban a usar o árabe nos eidos da ciencia e a relixión. Considerábanse descendentes do Imperio sasánida, unha filiación que empregaron como lexitimación histórica, política e cultural.  Nun famoso edicto, atribuído aos gobernantes samánidas, afírmase que «nesta rexión a lingua é o persa, e os reis deste reino son reis persas».
 

### Galería de imaxes 
Debido ás extensas escavacións realizadas en Nishapur, Irán, a mediados do século XX, a cerámica samánida está ben representada nas coleccións de arte islámica de todo o mundo. Estas cerámica, en gran parte de louza, presentan inscricións caligráficas de proverbios árabes ou decoracións figurativas coloridas. Os proverbios árabes adoitan falar dos valores da cultura "adab": hospitalidade, xenerosidade e modestia.
Ficheiro:13_Buhara_Mavzolej_Ismaila_Samanija_(2).JPG|Mausoleo de Ismail Samani en Bukhara.
Ficheiro:Iran_in_10th_century_AD.png|Mapa de Irán e Asia Central a mediados do século X.
Ficheiro:NasrIISamanidCoinHistoryofIran.jpg|Moeda de Nasr II, acuñada en Nishapur (933–934).
Ficheiro:Mansur_I.jpg|Medallón de prata do gobernante samánida Mansur I, con inscricións en persa medio e árabe, acuñadas en Bukhara.
Ficheiro:Seljuk_Islamic_Art_(28085489314).jpg|Figura con laúde, samánida ou selxúcida. Traballo en metal de Corasmia, do século X. Museo de Arte Islámica (Museum für Islamische Kunst), Berlín. 
Ficheiro:Simurgh_platter._From_Iran._Samanids_dynasty._9th-10th_century_CE._Islamic_Art_Museum_(Museum_für_Islamische_Kunst),_Berlin_(parallax).jpg|"Prato co Simurg", Irán, dinastía samánida. Século IX-X. Museo de Arte Islámica (Museum für Islamische Kunst), Berlín. 
Ficheiro:Two_Bowls_with_Figures_and_a_Footed_Plate_with_Birds_MET_DP258911.jpg|Exemplo de cerámica de barro figurativa do período samánida. De Nishapur, século X.
Ficheiro:Bowl_with_Arabic_Inscription.jpg|Cunca con inscrición árabe, Irán, século X. "*Planificar antes de traballar protéxete do arrepentimento; prosperidade e paz*" 

## Notas 
## Véxase tamén 
### Bibliografía 
* 
* 
*